নন্দিত নরকে
নন্দিত নরকে বাংলা কথাশিল্পী হুমায়ূন আহমেদের প্রথম উপন্যাস। এর রচনাকাল ১৯৭০, এবং প্রকাশিত হয় ১৯৭২ সালে। ঢাকা বিশ্ববিদ্যালয়ে রসায়ন বিভাগে অধ্যয়নকালে হুমায়ূন আহমেদ উপন্যাসটি রচনা করেন। এ সময় তিনি মোহসিন হলের আবাসিক ছাত্র ছিলেন।
মধ্যাহ্ন (উপন্যাস)
মধ্যাহ্ন বাংলা ভাষার অন্যতম জনপ্রিয় কথাশিল্পী হুমায়ূন আহমেদ রচিত উপন্যাস। এর প্রথম খণ্ড ২০০৬-এ এবং ২য় খণ্ড ২০০৭-এ প্রকাশিত হয়। ১৯০৫-এ কাহিনী শুরু, শেষ ১৯৪৭-এ ভারত বিভাগের পূর্বে। এটি একটি কাহিনীবহুল, চরিত্রবহুল আখ্যান যা রচনায় হুমায়ূন আহমেদ একটি ঐতিহাসিক পটভূমিকে অবলম্বন করেছেন। তবে এটি কোনো ঐতিহাসিক উপন্যাস নয়। এ উপন্যাসে লেখক তাঁর জন্মপূর্ববর্তী গ্রামীণ বাংলার বিংশ শতাব্দীর প্রথমভাগের একটি বিশেষ কালখণ্ড পুনর্নির্মাণ করেছেন। বলা হয়েছে, “মধ্যাহ্নে ইতিহাস আছে, ঐতিহাসিকতা নেই”।